text: El ParcBit i la Direcció General d'Innovació acompanyen nou empreses emergents de les Illes Balears al DES-Digital Enterprise Show | FUNDACIÓ BIT
  portada Actualitat	El ParcBit i la Direcció General d'Innovació acompanyen nou empreses emergents de les Illes Balears al DES-Digital Enterprise Show
  El ParcBit i la Direcció General d'Innovació acompanyen nou empreses emergents de les Illes Balears al DES-Digital Enterprise Show
  de admin juny 16, 2022
  El ParcBit ha comptat amb un estand específic per a les seves empreses incubades en el fòrum tecnològic DES-Digital Enterprise Show, celebrat a Màlaga del 14 al 16 de juny, on hi ha participat amb altres 13 parcs tecnològics membres d'APTE (Asociación de Parques Científicos y Tecnológicos de España).
  Les empreses del programa Emprenbit, co-finançat per part del Direcció General d'Innovació, que hi han participat han estat:
  • Plaved, plataforma de tele-peritatge
  • Bi2rent, portal de comercialització d'allotjament per mesos
  • IKI Health, app per a monitoritzar el dolor
  • Nube3i, programari online de gestió empresarial
  • Pipalook, e-commerce de roba sostenible per a infants
  • Offugo, servei de lloguer de cotxes totalment digital
  • IberianTax, servei web especialitat en pagament de taxes per a no residents
  • Creativ Health, plataforma de telemedicina i serveis per a terapeutes
  • Hustle Got Real, plataforma per a la creació de tendes online «dropshiping»
  Gràcies al programa Emprenbit, co-finançat per part de la Direcció General d'Innovació, aquests nou projectes emprenedors de base tecnològica han pogut participar en aquesta sisena edició del principal esdeveniment internacional sobre innovació i transformació digital que té per objectiu impulsar la digitalització de les empreses i administracions. L'esdeveniment, que ha reunit a més de 12.000 congressistes de 16 països, 300 expositors i 180 speakers, ha comptat amb ponents de gran prestigi com l'expresident dels Estats Units, Barack Obama.
  A més d'assistir a les nombroses conferències, taules rodones, i sessions de networking, aquests emprenedors allotjats al ParcBit han accedit a tres esdeveniments restringits i d'especial interès per startups; una trobada B2B organitzada per APTE al pavelló "The Scale-up World Summit", i orientada a empreses, startups, centres de recerca, universitats i altres organitzacions; una segona trobada B2B "Matchmaking Event" organitzada per la xarxa EEN (Europe Enterprise Network), de la qual la Fundació Bit és la coordinadora de Balears; i finalment, l'Startup Forum, un esdeveniment on empreses emergents presenten el seu «Elevator pitch» davant un grup d'inversors. A aquest fòrum d'inversors, hi han participat tres de les empreses del ParcBit participants; Plaved, Bi2RENT, i IKI Health.
  La Fundació Bit, a més de donar serveis d'assessorament, suport, i accés a les infraestructures de la incubadora Emprenbit, facilita a les persones emprenedores accés gratuït a aquests tipus d'esdeveniment a través dels quals és possible establir contactes entre tota mena de perfils; executius, transformadors, innovadors o emprenedors. Així, participant en aquesta exposició global, les startups poden establir contactes estratègics amb representants d'empreses tecnològiques de sectors com la IA, IoT, Blockchain, Cloud, Ciberseguretat, AR/VR, Big Data, Màrqueting Automation o la Indústria 4.0, i reunir-se amb C-Level Executives i prenedors de decisions de compra, que assisteixen a DES amb l'objectiu de trobar les millors solucions en indústries clau com la banca, la salut, les telecomunicacions, la mobilitat o el turisme i l'hoteleria, entre d'altres.
  Així, la Direcció General d'Innovació, amb el programa Emprenbit de la Fundació Bit, treballa per promoure la creació de noves empreses innovadores i basades en la tecnologia, a través de les quals es configuri un nou model econòmic per a les Illes Balears menys basat en el turisme i diversificat, que permeti generar alhora feines de qualitat i una economia més sostenible i resilient.